କଥାରେ ଅଛି ଇଛା ଥିଲେ ଉପାୟ ଆପେ ଆପେ ଆସେ । ଆଉ ମଣିଷ ଯେତେବେଳେ ଅସୁବିଧାରେ ଥାଏ ସେତେବେଳେ ତାର ଅଭିନବ ଉପାୟ ବାହାର କରେ ।
ଆଦିବାସୀ ଯୁବକ ତିଆରି କଲେ 'ମିନି କାର୍'
କଥାରେ ଅଛି ଇଛା ଥିଲେ ଉପାୟ ଆପେ ଆପେ ଆସେ । ଆଉ ମଣିଷ ଯେତେବେଳେ ଅସୁବିଧାରେ ଥାଏ ସେତେବେଳେ ତାର ଅଭିନବ ଉପାୟ ବାହାର କରେ । ଦେଶର ପେଟ୍ରୋଲ ଦର ଆକାଶଛୁଆଁ ହୋଇଥିବା ବେଳେ ମହାରାଷ୍ଟ୍ରର ନନ୍ଦୁରବର ଜିଲ୍ଲାରେ ରହୁଥିବା ଜଣେ ଆଦିବାସୀ ଯୁବକ ପେଟ୍ରୋଲ ଖର୍ଚ୍ଚରୁ ବଞ୍ଚିବା ପାଇଁ ଏକ ସିଟ୍ ବିଶିଷ୍ଟ ଏବଂ ତିନି ଚକିଆ ଗାଡି ତିଆରି କରିଛନ୍ତି । ତେବେ ଏହି ବ୍ୟାଟେରୀ ଚାଳିତ 'ମିନି କାର୍'କୁ ଗୋଟିଏ ଥର ଚାର୍ଜ କଲେ ୪୦ କିଲୋମିଟର ଚାଲିଥାଏ ।
'ମିନି କାର୍' ତିଆରି କରିଥିବା ଅର୍ଜୁନଙ୍କ କହିବା ଅନୁଯାୟୀ ଏହାକୁ ତିଆରି କରିବା ପାଇଁ ପ୍ରାୟ ୨୫୦୦୦ ଟଙ୍କା ଖର୍ଚ୍ଚ ହେବ। ଅର୍ଜୁନ ଏକ ଶିଳ୍ପ ତାଲିମ ପ୍ରତିଷ୍ଠାନରୁ ବୌଦ୍ୟୁତିକ ରକ୍ଷଣାବେକ୍ଷଣରେ ଡିପ୍ଲୋମା କରିଥିଲେ । ୨୭ ବର୍ଷୀୟ ଅର୍ଜୁନ ନନ୍ଦୁରବର ମ୍ୟୁନିସିପାଲିଟି ପରିଷଦର ବୌଦ୍ୟୁତିକ ଫିଟର କାମ କରନ୍ତି । ଅର୍ଜୁନଙ୍କ ଦରମା ଅନୁଯାୟୀ ମାସକୁ ୨,୫୦୦ ଟଙ୍କାରୁ ଅଧିକ ପେଟ୍ରୋଲ ଖର୍ଚ୍ଚ କରିଥାନ୍ତି । ପେଟ୍ରୋଲ ଖର୍ଚ୍ଚରୁ ବଞ୍ଚିବା ପାଇଁ ଅର୍ଜୁନ ଏହିଭଳି ମିନି କାର ତିଆରି କରିବା ପାଇଁ ନିଷ୍ପତି ନେଇଥିଲେ ।
'ମିନି କାର୍' ତିଆରି କରିବା ପାଇଁ ଅର୍ଜୁନ ୧୪୪ ଲିଥିୟମ୍ ବ୍ୟାଟେରୀ ବ୍ୟବହାର କରିଥିଲେ । ଏଥିରେ ରିଭର୍ସ ଗିଅର୍, ହାଇଡ୍ରୋଲିକ୍ ବ୍ରେକ୍, ସୂଚକ, ଇଣ୍ଡିକେଟର ସହିତ ହେଡଲାଇଟ୍ ମଧ୍ୟ ଲଗାଯାଇଛି । ଅର୍ଜୁନଙ୍କ ପିତା ଜଣେ କୃଷକ ଏବଂ ମା ଗୃହିଣୀ ଅଟନ୍ତି । ଏହି 'ମିନି କାର୍ ଯୋଗୁ ଅର୍ଜୁନଙ୍କ ଆଖପାଖ ସ୍ଥାନରେ ବେସ୍ ଲୋକପ୍ରିୟ ହୋଇପାରିଛନ୍ତି । ତେବେ ଏହି 'ମିନି କାର'କୁ ନେଇ ଅର୍ଜୁନ ବାହାରକୁ ବାହାରିବା ବେଳେ ବହୁତ ଲୋକ ଏହି 'ମିନି କାର୍'କୁ ବାରମ୍ବାର ଦେଖିବା ସହ କାରରେ ବସିବା ପାଇଁ ଇଛାପ୍ରକାଶ କରନ୍ତି ।
ଅର୍ଜୁନଙ୍କ କହିବା ଅନୁଯାୟୀ ଏହି 'ମିନି କାର୍' ପାଇଁ କୌଣସୀ ରେଜିଷ୍ଟ୍ରେସନ କରିବାକୁ ପଡିବ ନାହିଁ କିମ୍ବା କୌଣସୀ ମେଣ୍ଟେନାନ୍ସ ଖର୍ଚ୍ଚ ଦେବାକୁ ପଡିବ ନାହିଁ । ଅର୍ଜୁନଙ୍କୁ ପ୍ରଥମେ ୬୫ ୟୁନିଟ୍ ପାଇଁ ଇଲେକ୍ଟ୍ରି ବିଲ୍ ଦେବାକୁ ପଡୁଥିଲା । କିନ୍ତୁ ଏବେ ଏହି 'ମିନି କାର୍' ଚାର୍ଜ କରିବା ପାଇଁ ଆଉ ଅଧିକ ୧୨ ୟୁନିଟର ଇଲେକ୍ଟ୍ରି ବିଲ୍ ଦେବାକୁ ପଡୁଛି ଅର୍ଜୁନଙ୍କୁ । ପେଟ୍ରୋଲ ଖର୍ଚ୍ଚ ତୁଳନାରେ ଏହା ବହୁତ କମ୍ ବୋଲି ଅର୍ଜୁନ କହିଛନ୍ତି । ତେବେ ଏହି ମିନିକାରକୁ ସୋଲାର ଲାଇଟ ଦ୍ବାରା କିପରି ଚାର୍ଜ କରାଯିବ ସେ ନେଇ ଅର୍ଜୁନ ଆଗକୁ ଯୋଜନା ରଖି ଏହା ଉପରେ କାମ ଆରମ୍ଭ କରିଛନ୍ତି ।
ମୋଦିଙ୍କ ଟିମ୍ରେ ସାମିଲ ହୋଇଛନ୍ତି ଆଉ ୭ ମହିଳା ମନ୍ତ୍ରୀ। ଏମାନଙ୍କୁ ମିଶାଇ ମନ୍ତ୍ରିମଣ୍ଡଳରେ ମହିଳା ମନ୍ତ୍ରୀଙ୍କ ସଂଖ୍ୟା ୧୧ରେ ପହଞ୍ଚିଛି।
ମହାମାରୀ ସମୟରେ ସତୀଚଉରା ମଶାଣିରେ ଶହଶହ କରୋନା ମୃତବ୍ୟକ୍ତିଙ୍କ ଶବଦାହ କରି ଚର୍ଚ୍ଚାକୁ ଆସିଥିଲେ କଟକର ବିଭୂତି ରାୟ। ଏବେ ପୁଣି ଏକ ନିଆରା କାର୍ଯ୍ୟ କରି ସେ ଚର୍ଚ୍ଚାକୁ ଆସିଛନ୍ତି ।
